Πανελλήνιο πρωτάθλημα στίβου ανδρών 1907

Το ΣΤ΄ Πανελλήνιο πρωτάθλημα στίβου ανδρών, η πέμπτη διοργάνωση από τον ΣΕΓΑΣ, διεξήχθη στο Παναθηναϊκό Στάδιο της Αθήνας στις 24-29 Απριλίου 1907. Ο πολυνίκης σύλλογος κατέκτησε το τρόπαιο της Νίκης του Παιωνίου, ενώ δόθηκαν μετάλλια στους δύο πρώτους κάθε αγωνίσματος, ασημένιο στον πρώτο και κλάδος ελαίας και χάλκινο στο δεύτερο.

 Πρόεδρος της Ελλάνοδικου Επιτροπής ορίστηκε από την Επιτροπή Ολυμπιακών Αγώνων ο πρίγκιπας Γεώργιος και Ελλανοδίκες οι: Σπυρ. Στάης, Μιχ. Στελλάκης, Μιλιτάδης Νεγρεπόντης, Γεώργιος Μπαλτατζής, Αλέξ. Μερκάτης, Αλέξ. Ραγκαβής, Φίλιππος Γεωργαντάς και Αθανάσιος Ζίννης. Αλυτάρχης των αγώνων ορίστηκε ο Μιλτ. Νεγρεπόντης. Οι αγώνες ξεκίνησαν με τη διεξαγωγή των προκριματικών στις 24 Απριλίου, ενώ η επίσημη έναρξη έγινε την επόμενη μέρα με την παρουσία του βασιλιά Γεωργίου Α΄ και της βασιλικής οικογένειας καθώς και της βασίλισσας της Αγγλίας Αλεξάνδρας. Επίσης, παρέστησαν ο δήμαρχος Αθηναίων Σπυρίδων Μερκούρης, ο πρόεδρος της Βουλής Νικόλαος Λεβίδης, υπουργοί και βουλευτές. Παρά την παρουσία υψηλών προσκεκλημένων δεν υπήρξε αθρόα προσέλευση θεατών, διότι είχαν προηγηθεί μια σειρά από εορτές: Πάσχα στις 21 Απριλίου, αθλητικοί αγώνες προς τιμήν του βασιλιά της Ιταλίας Βιτόριο Εμμανουέλε στις 29 Mαρτίου, εορτή 25ης Μαρτίου και υπήρχε κορεσμός. Ώς τις 27 διεξήχθησαν όλα τα αγωνίσματα και την Κυριακή 28 Απριλίου διεξήχθη το αθλητικό πένταθλο και ο δρόμος 15 χλμ σε δημόσιο δρόμο στη διαδρομή Χαρβάτι-Στάδιο. Τη Δευτέρα 29 Απριλίου έγιναν οι απονομές καθώς και οι σχολικοί αγώνες. Διεξήχθησαν 18 αγωνίσματα στίβου. Προστέθηκαν νέα αγωνίσματα: τα άλματα εις ύψος και μήκος άνευ φοράς και oι δρόμοι 5 μιλίων εντός σταδίου και 15 χλμ σε δημόσιο δρόμο. Δεν διέξηχθη το βάδην και ο μαραθώνιος αλλά προστέθηκε για πρώτη φορά σύνθετο αγώνισμα, το αθλητικό πένταθλο, το οποίο περιλάμβανε τα αγωνίσματα: μήκος άνευ φοράς, ελληνική δισκοβολία, ακοντισμός, δρόμος σταδίου (192μ) και ελληνορωμαϊκή πάλη. Στο πρόγραμμα συμπεριλαμβάνονταν και πέντε αγωνίσματα από άλλα αθλήματα: άρση βαρών, πάλη, διελκυστινδα και αναρρίχηση, ενώ αφαιρέθηκαν από το πρόγραμμα τα γυμναστικά αγωνίσματα, πλήν μιας επίδειξης ομάδων σουηδικής γυμναστικής. Πρωταθλητής σύλλογος αναδείχθηκε ξανά ο Πανελλήνιος Γ.Σ. ως πολυνίκης και ο εκπρόσωπος του συλλόγου παρέλαβε από τα χέρια του βασιλιά Γεώργιου Α΄ το έπαθλο, τη χάλκινη Νίκη του Παιωνίου. Στη συνέχεια ο σύλλογος οργάνωσε εν μέσω ζητωκραυγών πανηγυρική φιέστα. Το έπαθλο τοποθετήθηκε στη στολισμένη με άνθη και δάφνες άμαξα του μέλους του συλλόγου Καρόλου Θων και μεταφέρθηκε εν πομπή από το Στάδιο στο γυμναστήριο του συλλόγου. Πάνω στην άμαξα κρατούσαν περήφανα τη Νίκη οι τέσσερις επιφανείς αθλητές του Πανελληνίου: Γεωργαντάς, Κουλουμπέρδας, Μπανίκας και Σκουταρίδης και ακολουθούσαν πεζοί οι υπόλοιποι αθλητές, το Δ.Σ. και πολλοί φίλαθλοι. Αφού διέσχισαν τους κεντρικούς δρόμους περνώντας από το Σύνταγμα και την οδό Σταδίου, ανέβηκαν την Πατησίων και έφτασαν αργά το βράδυ στο γυμναστήριο του συλλόγου, που ήταν φωταγωγημένο και σημαιοστολισμένο και είχε προετοιμαστεί δεξίωση, με εορταστικές ομιλίες, συγχαρητήρια μηνύματα κλπ, ενώ προσφέρθηκαν αναψυκτικά και γλυκά. *Aθλητικό Πένταθλο: σύνθετο αγώνισμα, αναβίωση του αρχαίου πεντάθλου, όπως αναφέρεται στα ομηρικά έπη. Περιλάμβανε τα αγωνίσματα: μήκος άνευ φοράς, ελληνική δισκοβολία, ακοντισμός, δρόμος σταδίου 192μ και ελληνορωμαϊκή πάλη. Διεξήχθη για πρώτη φορά στους μεσοολυμπιακούς αγώνες του 1906 και το 1907 εντάχθηκε στο πρόγραμμα των πανελληνίων αγώνων. Οι αγωνιζόμενοι βαθμολογούνταν ανάλογα με τη θέση που τερμάτιζαν σε κάθε αγώνισμα (ένα βαθμό ο πρώτος, δύο ο δεύτερος κ.ο.κ.) και νικητής αναδεικνυόταν όποιος είχε τους λιγότερους βαθμούς συνολικά στα πέντε αθλήματα. Στη διάρκεια του αγώνα ο Δώριζας έκανε πανελλήνιο ρεκόρ ακοντισμού. Στα πέντε αγωνίσματα νικητές αναδείχθηκαν: Μήκος άνευ φοράς: Κων. Τσικλητήρας Ελληνική δισκοβολία: Μιχ. Δώριζας Ακοντισμός: Μιχ. Δώριζας: 55,10 (ν.π.ρ.) Δρόμος σταδίου 192μ: Γ. Σιτόπουλος Ελληνορωμαϊκή πάλη: Μιχ. Δώριζας *Από κοινού με τον Εθνικό Γ.Σ. **Εκτός από το στίβο πήρε μετάλλια στην ποδηλασία (1 δεύτερο, 2 τρίτα) με τον Π. Δημητριάδη (εφ. Αμάλθεια, 2/5/1907). "Η ιστορία των Πανελληνίων Αγώνων", Αθλητική Ηχώ, 16/6/1949. "Η ιστορία των Πανελληνίων Αγώνων", Αθλητική Ηχώ, 18/6/1949. "Η ιστορία των Πανελληνίων Αγώνων", Αθλητική Ηχώ, 20/6/1949. "Η ιστορία των Πανελληνίων Αγώνων", Αθλητική Ηχώ, 23/6/1949. "Εμπρός", 24/4/1907. "Εμπρός", 25/4/1907. "Εμπρός", 26/4/1907. "Εμπρός", 27/4/1907. "Εμπρός", 28/4/1907. "Εμπρός", 29/4/1907. "Εμπρός", 30/4/1907.